
ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 519 

23 Ιουνίου 1997 



ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εκατόν ενεννήντα τετ. 
μέτρα (0,190) στη θέση Σκάλα Κοινότητας Πουρνα¬ 
ριού του Νομού Ηλείας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης σε 
κτίριο το οποίο έχει χαρακτηριοθεί ως διατηρητέο 
και βρίσκεται εντός του ρυμοτομικού σχεδίου του 
Δήμου Πατρών (Ν. ΑχαΤας) επί της οδού Αγ. Νικο¬ 


λάου 77. 2 

Ορθή επανάληψη - διόρθωση του χάρτη της υπ’ αρ. 
2940/4.9.96 απόφασης Νομάρχη Ζακύνθου.3 


ΑΝΑ ΔΑΣΩΣΕ ΙΣ 

ΑΠΟΦΑΣΕΙΣ 

Αριθ- 853 (1) 

Κήρυξη αναδασωτέας έκτασης εκατόν ενεννήντα τετ. μέ¬ 
τρα (0,190) στη θέση Σκάλα Κοινότητας Πουρναριού 
του Νομού Ηλείας. 

Ο ΑΝΑΠΛ. ΠΕΡ/ΚΟΥ Δ/ΝΤΗ Ν. ΗΛΕΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70 και την 24608/1.9.92 από¬ 
φαση Ν. Ηλείας «περί παροχής εξουσιοδοτήσεως στους 


πρ/νους των Υπηρ. υπογράφειν εντολή Νομ. αποφάσεις 
κ.λπ.», Ν. 2240/94 και Ν. 2399/96. 

2. Τις διατάξεις του άρθρου 117 παρ. 3 του Συντάγμα¬ 
τος της χώρας. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα τα άρθρα 41 παρ. 1,38 παρ. 
1 γ, το Νόμο 2040/92 άρθρου 12 παρ. 3. 

4. Τις διαταγές του Υπουργείου Γεωργίας, 160417/ 
1180/6.7.80, 18247/3049/24.9.80, γ) 141823/24.2.83 
και 85144/1468/9.9.1992. 

5. Την 2739/27.5,97 πρόταση του Δασαρχείου Πύργου 
για κήρυξη της δασεκτάσεως, που αναφέρεται στο θέμα 
ως αναδασωτέας διότι η δασική βλάστηση, που την κάλυ¬ 
πτε, καταστράφηκε με πυρκαγιά την 29.3.1997 και επι¬ 
βάλλεται η εκ νέου δάσωσή της, αποφασίζουμε: 

Κηρύσσουμε αναδασωτέα, με σκοπό την επαναδη- 
μιουργ'ια, με φυσική αναγέννηση της δασικής βλάστησης 
που καταστράφηκε με πυρκαγιά την 29.3.97 την Δημόσια 
δασική έκταση, εμβαδοϋ εκατόν ενεννήντα τετ. μέτρα 
(0,190) που βρίσκεται στη θέση Σκάλα της Κοινότητας 
Πουρναριού, προσδιορίζεται από τα στοιχεία Α Β Γ Δ Α και 
έχει όρια: 

Ανατολικά: Με σταφίδα Π. Τσαβλή 

Δυτικά: Με σταφίδα Δημ. Πανόπουλου 

Βόρεια: Με δάσοςχ. πεύκης και ελαιόκτημα κληρ. Γρηγ. 
Πανόπουλου 

Νότια: Με αγρόκτημα κληρ. Γρ. Πανόπουλου, όπως φαί¬ 
νεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 29 Μαΐου 1997 

Με εντολή Γ. Γ. Περιφέρειας 
Ο Αναπλ. Περ/κού Δ/ντή 
ΗΛΙΑΣ ΠΑΠΑΓΕΩΡΓΙΟΥ 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 46664/3384 (2) 

Καθορισμός ειδικών όρων και περιορισμών δόμησης σε 
κτίριο το οποίο έχει χαρακτηρισθεί ως διατηρητέο και 
βρίσκεται εντός του ρυμοτομικού σχεδίου του Δήμου 
Πατρών (Ν. Αχαΐας) επί της οδού Αγ. Νικολόου 77. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις» (Α' 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) που προ¬ 
στέθηκε με το άρθρο 27 του Ν. 2081/1992 (Α' 154). 

3. Την υπ’ αριθμ. 103326/1281/5.12.1996 απόφαση 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων «Μεταβίβαση αρμοδιοτή¬ 
των του Υπουργού και του Υφυπουργού Περιβάλλοντος, 
Χωροταξίας και Δημοσίων Έργων στον Γενικό Γραμματέα 
και στους Προϊσταμένους των Γενικών Διευθύνσεων, 
Διευθύνσεων και Τμημάτων του Υπουργείου Περιβάλλο¬ 
ντος, Χωροταξίας και Δημοσίων Έργων -πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α’ 9). 

5. Την από 3.12.1996 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

6. Την από 13.1.1997 σύμφωνη γνώμη της φερομένης 
ως ιδιοκτήτριας Πλουμιστής Παπαχριστοπούλου (αριθ. 
πρωτ. 656/52/13.1.1997). 

7. Το 41/30.10.1996 πρακτικό της Επιτροπής Πολεο- 


δομικοϋ και Αρχιτεκτονικού Ελέγχου. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α, αποφασί¬ 
ζουμε: 

1. Στο κτίριο που βρίσκεται επί της οδού Αγ. Νικολάου 
77 του εγκεκριμένου ρυμοτομικού σχεδίου Πατρών (Ν. 
Αχαΐας), φερόμενο ως ιδιοκτησία Πολύτιμης Παπαχριστο- 
ποϋλου και στο οποίο έχει χαρακτηριστεί ως διατηρητέα 
με την 82832/4569/1991 (Δ’ 599) απόφαση του Γ ενικού 
Διευθυντή Πολεοδομίας του Υπουργείου Περιβάλλοντος, 
Χωροτοξίας και Δημοσίων Έργων, η όψη του και τμήμα 
του κτιρίου σε βάθος τέσσερα (4) μέτρα, καθορίζονται ει¬ 
δικοί όροι και περιορισμοί δόμησης ως εξής: 

α. Επιτρέπεται η αποκατάσταση της διατηρητέας όψης 
και του διατηρητέου τμήματος του κτιρίου. 

β. Επιτρέπεται η προσθήκη καθ’ ύψος και κατ’ επέ¬ 
κταση όπως φαίνονται στα σχετικά προτότυπα διαγράμ¬ 
ματα σε κλίμακα 1:100 και 1:50 που θεωρήθηκαν από τον 
Προϊστάμενο της Διεύθυνσης Τοπογραφικών Εφαρμογών 
με την 16664/1997 πράξη του και που αντίτυπά τους οε 
φωτοσμίκρυνση δημοσιεύονται με την παρούσα από¬ 
φαση. 

γ. Επιβάλλεται η σύνταξη πλήρους στατικής μελέτης 
βάσει της οποίας γίνεται η κατασκευή του φέροντα οργα¬ 
νισμού έτσι ώστε να μη θίγει κανένα από τα διακοσμητικά 
στοιχεία της διατηρητέας όψης του κτιρίου. 

2. Κατά τα λοιπά εξακολουθούν να ισχύουν οι διατάξεις 
της υπ’ αριθ. 82832/4569/1991 (Δ' 599) απόφασης του 
Γενικού Διευθυντή Πολεοδομίας του Υπουργείου Περι¬ 
βάλλοντος, Χωροταξίας και Δημοσίων Έργων. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 ΜαΓου 1997 

Με εντολή Υπουργού 

Ο Γ ενικός Γ ραμματέας 
ΔΗΜΗΤΡΗΣ ΣΑΡΑΦΟΓΛΟΥ 

Αριθ. 2978/96 (3) 

Ορθή επανάληψη - διόρθωση του χάρτη της υπ' αρ. 2940/ 
4.9.96 απόφασης Νομάρχη Ζακύνθου. 

Ο ΝΟΜΑΡΧΗΣ ΖΑΚΥΝΘΟΥ 

Έχοντας υπόψη: 

1. Το Ν. 2218/13.6.1994 «Ίδρυση νομαρχιακής αυτο¬ 
διοίκησης, τροποποίηση διατάξεων για την πρωτοβάθμια 
αυτοδιοίκηση και τη περιφέρεια και άλλες διατάξεις» 
(ΦΕΚ 90/Α/13.6.1994). 

2. Την αριθ. 87/27.4.1995 απόφαση Ν.Σ. Ζακύνθου 
«ψήφιση Οργανισμού Οργάνωσης και Λειτουργίας της Νο¬ 
μαρχιακής Αυτοδιοίκησης Ζακύνθου» (ΦΕΚ 433/Β/ 
17.5.1995). 

3. Τις διατάξεις του από 24.4.85 Π.Δ/τος (ΦΕΚ 181 Δ/ 
3.5.85) «περί τρόπου καθορισμού ορίων οικισμών της χώ¬ 
ρας, κατηγορίες αυτών και καθορισμός όρων και περιορι¬ 
σμών δόμησης», όπως τροποποιήθηκε με το από 14.2.87 
Π.Δ. (ΦΕΚ 133Δ/23.2.87). 

4. Την από 9.9.1996 αίτηση της Βαλάση - Φραγκογιαν- 
νοπούλου Αμαλίας, άρση της ασυμφωνίας της υπ’ αρ. ΤΠ 
3722/11.1.90 (ΦΕΚ 79Δ716.2.1990) απόφασης Νο¬ 
μάρχη Ζακύνθου και του συνημμένου σ’ αυτήν χάρτη κλιμ. 
1:5000. 

5. Την με αρ. 3722/88/11.1.90 (ΦΕΚ 79/Δ/16.2.90) 
απόφασή μας για την τροποποίηση ορίων δόμησης Μπό- 
χαλη της Κοινότητας Μπόχαλη Ν. Ζακύνθου». 

6. Την με αρ. ΔΠ οικ. 2940/4.9.1996 απόφασή μας 
«τροποποίηση ορίων & όρων δόμησης οικισμού Μπόχαλης 
Κοιν. Μπόχαλης Ν. Ζακύνθου». 

7. Την απόφαση του Συμβουλίου Χ.Ο.Π. του Νομού 
όπως αυτή διατυπώθηκε στο υπ’ αριθ. 5/17.9.96 (θέμα 
3ο) πρακτικό συνεδρίασης και με την οποία αποφασίζει 
ομόφωνα και εισηγείται την ορθή επανάληψη, διόρθωση, 
του χάρτη κλίμακας 1:5000 της υπ’ αριθ. 2940/4.9.96 
απόφασής μας στο σημείο που φαίνεται στον συνημμένο 
υπογεγραμμένο από τα μέλη του Συμβουλίου, χάρτη και 


που σχεδιαστικά δεν έχει συμπεριληφθεί η ιδιοκτησία της 
Βαλάση - Φραγκογιαννοπούλου Αμαλίας εντός των ορίων 
του οικισμού της Κοινότητας Μπόχαλης, όπως αναφέρε- 
ται στην 3722/88/11.1.90 απόφαση Νομάρχη Ζακύνθου, 
επειδή είχε τοποθετηθεί σε λάθος θέση το κτίριο της εν- 
διαφερομένης επί του χάρτη, αποφασίζουμε: 

1- Την ορθή επανάληψη - διόρθωση, του χάρτη κλιμ. 
1:5000 της υπ’ αριθ. 2940/4.9.96 απόφασής μας στο ση¬ 
μείο όπου η ιδιοκτησία τηςΒαλάση - Φραγκογιαννοπούλου 
Αμαλίας, με σκοπό την άρση ασυμφωνίας μεταξύ της υπ' 
αρ. 3722/88/11.1.90 (ΦΕΚ 79/Δ/16.2.90) απόφασής 
μας του συνημμένου σ’ αυτή διαγράμματος. 

2. Καθορίζουμε τα όρια του οικισμού Μπόχαλη της Κοι¬ 
νότητας Μπόχαλης Ν. Ζακύνθου και στο σημείο όπου η 
παραπάνω ιδιοκτησία, όπως αυτά φαίνονται στο συνημ¬ 
μένο διάγραμμα κλίμακας 1:5000 που φέρει την από 
17.9.96 θεώρηση της Προϊσταμένης Δ/νσης Πολεοδο¬ 
μίας & Περ/ντος Ν. Ζακύνθου, και του Συμβουλίου Χ.Ο.Π. 
του Νομού και θα αναρτηθεί επί 15 μέρες στα γραφεία της 
Δ/νσης Πολεοδομίας. 

3. Κατά τα λοιπά ισχύει η με αρ. ΤΠ 1131/9.5.1986 
απόφασή μας όπως τροποποιήθηκε με τις υπ’ αριθ. ΤΠ 
2989/87/15.3.1988, ΤΠ 3722/88/11.1.1990, 4417/ 
5.12.1990, ΤΠ ΟΙΚ. 720/25.2.1992, 2500/20.7.93 & 
902/8.8.1995 αποφάσεις. 

4. Για κάθε αμφισβήτηση που ανακύπτει από την εφαρ¬ 
μογή της παρούσας αποφασίζει ο Νομάρχης μετά από 
γνώμη του Συμβουλίου ΠΕ.ΧΩ.ΔΕ (Σ. ΧΟΠ) του Νομού. 

5. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Δημοσίου 
και της Κοινότητας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ζάκυνθος, 20 Νοεμβρίου 1996 

Ο Νομάρχης 
ΙΩΑΝΝΗΣ ΤΟΥΡΙΚΗΣ 

